Nikola Jokić

Nikola Jokić (sündinud 19. veebruaril 1995) on Serbia elukutseline korvpallur, kes mängib 2015. aastast NBA klubis Denver Nuggets.

 Karjäär Euroopas 
Jokić alustas profikarjääri 17-aastaselt, kui sõlmis 2012. aasta suvel lepingu klubiga Belgradi Mega Basket, kus esindas esialgu enamasti noortemeeskonda. Esindusmeeskonnas teenis ta koha hooajaks 2013/14, mil tõi Aadria liigas keskmiselt 11,4 punkti ja 6,4 lauapalli ning Serbia liigas keskmiselt 10,9 punkti ja 6 lauapalli mängus.

2014/2015. hooajal meeskonna liidriks kerkinud Jokić kogus Aadria liiga 24 kohtumisega keskmiselt 15,4 punkti, liiga parimad 9,3 lauapalli ja 3,5 resultatiivset söötu mängus ning valiti Aadria liiga põhihooaja kõige väärtuslikumaks mängijaks. Samal hooajal jäi Serbia liigas tema arvele keskmiselt 18,4 punkti, 10,4 lauapalli ja 2,7 tulemuslikku söötu mängus.

 Karjäär NBA-s 
Denver Nuggets omandas Jokići mängijaõigused 2014. aasta NBA draft'i 41. valikuga, kuid serblane liitus NBA-ga aasta hiljem. Debüüthooajal (2015/2016) kogus ta Nuggetsi kasuks keskmiselt 10 punkti, 7 lauapalli ja 2,4 resultatiivset söötu mängus ning valiti uustulnukate sümboolsesse esiviisikusse.
 Hooaeg 2016/2017 
Hooajal tegi ta 3. veebruaril oma karjääri esimese triple-double'i (20 punkti, 13 lauapalli, 11 resultatiivset söötu) mängus Milwaukee Bucksi vastu.Jokic gets triple-double as Nuggets beat Bucks 121-117. ESPN.com. February 3, 2017. Täpselt nädal hiljem kogus Jokić toona karjääri kõrgeimad 40 punkti mängus, viies Nuggetsi 131-123 võidule New York Knicksi üle. Ta oli hooaja lõpus kuue kolmikduubliga neljandal kohal Russell Westbrooki, James Hardeni ja LeBron Jamesi järel. NBA Most Improved Player arvestuses tuli ta Giannis Antetokounmpo järel teisele kohale.Giannis Antetokounmpo named 2017 NBA Most Improved Player. Cleveland.com
 Hooaeg 2017/2018 
Sellel hooajal sai Jokić mängus Milwaukee Bucksi vastu kirja 14 minuti ja 33 sekundiga NBA ajaloo kiireima kolmikduubli (eelmine rekord oli Jim Tuckeri nimel 17 minutiga 1955. aastal).Nikola Jokic records triple-double in 14 minutes, fastest in NBA history. SBNation.com. Sel hooajal kogus ta seitsmes mängus üle 30 punktija tegi 10 kolmikduublit.
 Hooaeg 2018/2019 
9. juulil 2018 sõlmis Jokić Nuggetsiga viieaastase, 148 miljoni euro suuruse lepingupikenduse.Jokic to get five-year, $148 million max deal from Nuggets. NBA.com. July 9, 2018. 20. oktoobril kogus ta mängus Phoenix Sunsi vastu 35 punkti, 12 lauapalli ja 11 resultatiivset söötu, millega sai Wilt Chamberlaini kõrval ainsaks mängijaks NBA ajaloos, kes tegi kolmikduubli 30 või enama punktiga (Chamberlain tegi seda kaks korral, 1966. ja 1967. aastal).Jokic's triple-double leads Nuggets past Suns 119-91. ESPN.com. Associated Press. October 20, 2018. Hooajal 2018/2019 kerkisid Jokići keskmised näitajad juba 20,1 punkti, 10,8 lauapalli ja 7,3 resultatiivse sööduni mängus. Denver Nuggetsi esimese ringi play-off seeria 1. mängus San Antonio Spursi vastu sai temast NBA ajaloo neljas mängija, kes on oma play-off'i debüütmängus saanud kirja kolmikduubli. Eduka hooaja eest valiti ta 2019. aastal NBA sümboolsesse esiviisikusse ja tähtede mängule.
 Hooaeg 2019/2020 
Jokić sai kogutud 16 punkti, 22 lauapalli ja 13 resultatiivse sööduga Denveri võidukas mängus Los Angeles Clippersi vastu kolmikduubli, mille järel oli ta koos Tim Duncani ja Kevin Garnettiga kui ainsateks mängijateks liiga ajaloos, kes tegid kolmikduubli rohkem kui 20 lauapalliga. Mängus Utah Jazziga kogus ta 30 punkti, 21 lauapalli ja 10 resultatiivset, mis oli alles kolmas 30/20/10 mäng pärast Kareem Abdul-Jabbari 1976. aastal.Nuggets' Nikola Jokic becomes 3rd player since NBA-ABA merger to post 30-20-10 triple-double. NBA.com. Archived from the original on February 6, 2020
 Hooaeg 2020/2021 
Hooajal 2020/2021 sai ta detsembris võidumängus Houston Rocketsi vastu kirja 18 söötu, mis oli NBA-s tsentri kohta esmakordne alates Wilt Chamberlaini saavutatust 1968. aastal.Nikola Jokić is the first center to have 18+ assists in a game since '68  Basketball Network - Your Daily Dose of Basketball. Veebruaris toimunud mängus Sacramento Kingsiga sai Jokić tulemuseks 50 punkti, 8 lauapalli, 12 resultatiivset söötu ja 3 blokki, olles esimene Nuggetsi mängija, kellel oli mängus vähemalt 50 punkti ja 10 söötu. Ta oli NBA ajaloos alles üheksas mängija, kes on saanud kirja 50 kolmikduublit ning alles teise tsentrina pärast Chamberlaini. Ta jõudis oma karjääris 50 kolmikduublini, kusjuures ajaliselt ainult Oscar Robertson ja Magic Johnson tegid seda varem temast kiiremini.Jokic becomes ninth player in NBA history to record 50 career triple-doubles. denverstiffs.com. March 2, 2021. 

Temast sai lisaks NBA ajaloo kolmas mängija, kes lõpetas hooaja liiga viie parima hulgas lähtudes kogutud punktidet (kolmas), lauapallidest (viies) ja söötudest (kolmas), liitudes Elgin Baylori ja Wilt Chamberlainiga (3x). Hooaja mängude eest võitis Jokić NBA kõige väärtuslikuma mängija auhinna, tehes seda esimese tsentrina pärast Shaquille O'Neali (aastal [2000). Auhinda saades oli ta esimene Serbia mängija, kolmas Euroopa mängija (ka Dirk Nowitzki ja Giannis Antetokounmpo) ja kuues mitteameeriklane mängija, kes on kunagi võitnud selle auhinna.Denver Nuggets big man Nikola Jokic wins first NBA MVP award. ESPN.com. Archived from the original on April 29, 2023
 Hooaeg 2021/2022 
Jaanuaris 2022 kogus ta mängus Detroit Pistonsi üle 28 punkti, 21 lauapalli ja 9 resultatiivset söötu ning temast sai esimene mängija NBA ajaloos, kes on oma karjääri esimese 500 mängu jooksul kirja saanud vähemalt 5000 lauapalli ja 3000 söötu.Jokic helps Nuggets survive Pistons' 4th-quarter rally". NBA.com. January 25, 2022. Märtsis võidumängus Washington Wizardsi üle sai Jokićist mängija, kelle tulemuseks tuli kokku 10 000 punkti, 5000 lauapalli ja 3000 söötu. Ta saavutas selle oma 516. NBA mängus ning jäi ühe mängu kaugusele Larry Birdi rekordist (515 mängu). 

26. märtsil Oklahoma City Thunderi vastu saavutas ta 35 punkti, 12 lauapalli ja 8 resultatiivset söötu, millega sai temast ka teine NBA ajaloo mängija pärast Chamberlaini, kes kolmes või rohkemas mängus on 85% visketabavuse juures kogunud vähemalt 35 punkti, 10 lauapalli ja viis söötu. Aprillis oli ta esimeseks mängijaks NBA ajaloos, kes kogus ühe hooaja jooksul vähemalt 2000 punkti, 1000 lauapalli ja 500 resultatiivset söötu. Hooaja lõpuks oli tema tulemusteks esimese mängijana NBA ajaloos ühel hooajal keskmiselt mängus vähemalt 25 punkti, 13 lauapalli ja 7 söötu. Samuti oli ta ajaloos esimene, kes oli ühel hooajal oma meeskonna edukaim nii punktide, lauapallide, söötude, vaheltlõigete, blokkide ja viskeprotsendi poolest.NBArank 2022: Ranking the best players for 2022-23, from 5 to 1. ESPN.com. September 23, 2022. 

2025. aastaks Jokić on parima Euroopa mängijana teinud NBA-s 164 kolmikduublit, mis annab üldtabelis kolmanda koha Russell Westbrooki (203) ja Oscar Robertsoni järel.NBA & ABA Career Leaders and Records for Triple-Doubles. Basketball-Reference.com. Vaadatud 28.08.2025.

 Rahvuskoondis 
Jokić võitis Serbia koondisega 2016. aasta olümpiamängudel hõbemedali ning saavutas 2019. aasta maailmameistrivõistlustel viienda koha. Ta ei osalenud 2023. aasta maailmameistrivõistlustel Serbia koondises füüsilise ja vaimse väsimuse tõttu. 2024. aasta suveolümpiamängudel võitis Jokić Serbia koondisega pronksmedali.

 Saavutusi 
 7 korda valitud NBA tähtede mängule (2019–2025)
 2023. aasta NBA meister
 Kõrgeim keskmine efektiivsuse näitaja ühel NBA hooajal – 32,85 (2021/2022)NBA & ABA Single Season Leaders and Records for Player Efficiency Rating. Basketball Reference. Sports Reference. April 11, 2022
 NBA ajaloo suurim punktiskoor kolmikduubli saamisel mängus (lisaajal) - 61 punkti, 10 lp., 10 söötu (2024/2025).Timberwolves weather Nikola Jokic's 61-point triple-double in 2OT. ESPN.com. April 2, 2025.
 Esimene NBA mängija, kes on teinud kolmikduubli näitajatega 30+ punkti, 20+ lauapalli, 20+ söötu ühes mängus.Nuggets’ Nikola Jokic records first 30-20-20 game in NBA history in win vs. Suns Nuggets’ Nikola Jokic records first 30-20-20 game in NBA history in win vs. Suns
 Esimene NBA mängija, kes on saavutanud ühe hooaja jooksul vähemalt 2000 punkti, 1000 lauapalli ja 500 söötu.Nikola Jokic becomes 1st player in NBA history with 2,000 points, 1,000 rebounds and 500 assists in season. NBA.com. April 7, 2022 
 NBA ajaloo esimene mängija, kelle tulemuseks on 30+ punkti, 20+ lauapalli ja 10+ söötu NBA ühes finaalmängus.Nikola Jokic adds NBA championship, Finals MVP to impressive resume. NBA.com. Archived from the original on October 7, 2023
 NBA ajaloo esimene mängija, kes on teinud rohkem kui 10 kolmikduublit 7 hooajal.Nikola Jokic becomes 1st player with 10-plus triple-doubles in 7 straight seasons. NBA.com. December 15, 2023. 
 NBA ajaloo teine mängija, kes on oma NBA finaalmängu debüüdis kirja saanud kolmikduubli.Nikola Jokic’s stunning NBA Finals debut has only been done once in NBA history. ClutchPoints. Archived from the original on June 2, 2023.
 Olümpiakorvpalli ajaloo esimene mängij,a kes oli olümpiaturniiri parim nii mängu keskmiste pumktide, lauapallide kui söötude osas. (2024 18,8 p, 10,7 lp., 8,7 s.)ikola Jokic Made Unprecedented History at 2024 Paris Olympics. SI.com. Retrieved October 2, 2024.

 Viited 

 Välislingid 
 Nikola Jokić – NBA.com
 Nikola Jokić – Basketball-Reference.com

Kategooria:Serbia korvpallurid
Kategooria:Sündinud 1995